Source: http://inatsisit.gl/kl-GL/Lov?rid=%7BA05A2A97-1115-47C9-AAD2-02814712E9CA%7D
Timestamp: 2020-08-08 20:15:20+00:00

Document:
Nakorsaatit pillugit kisitsisitigut paasissutissiineq pillugu Namminersornerullutik Oqartussat nalunaarutaat nr. 30, 14. november 2005-imeersoq
Nakorsaatit pillugit Inatsisartut peqqussutaat nr. 1, 12. maj 2005-imeersoq
Nakorsaatit pillugit inatsisartut peqqussutaanni nr. 1-imi, 12. maj 2005-imeersumi § 23, naapertorlugu aalajangersarneqarput:
Kisitsisitigut paasissutissiinermut akisussaasoq
§ 1. Nuna tamakkerlugunakorsaasiortoq peqqinnissaqarfimmi nakorsaatinik atuineq pillugu ukiumoortumik kisitsisitigut paasissutissaliussaaq, nakorsaatit pillugit peqqussummi § 23-mi oqaaseqatigiit siulliit naapertorlugit.
Imarisai ilusaalu
§ 2. Kisitsisitigut paasissutissanut ilaassapput nakorsaatit peqqinnissaqarfimmit pisiarineqartut tunniunneqartullu.
Imm. 2. Najukkani peqqinnissaqarfiit, Dronning Ingridip Napparsimmavissua nakorsiartarfillu nakorsaatit pillugit kisitsisitigut paasissutissiinermut atorneqartussanngorlugit paasissutissanik pisariaqartinneqartunik nuna tamakkerlugu nakorsaasiortumut tunniussissapput.
§ 3. Kisitsisitigut paasissutissat najukkani peqqinnissaqarfikkuutaarlugit naatsorsorneqassapput.
§ 4. Kisitsisitigut paasissutissat naatsorsorneqassapput, minnerpaamik nakorsaatinut makkununga agguarlugit:
1) nakorsaatit innersuussutigineqartussaasut nalunaarutigineqartussaasullu,
2) nakorsaatit innersuussutigineqartussaasut,
3) uumasunut nakorsaatit, aamma
4) nakorsaatit niuertarfinni pisiassat peqqinnissaqarfimmit tunniunneqartut.
§ 5. Kisitsisitigut paasissutissat nakorsaatinik atuinerup ineriartorneranik erseqqissumik takussutissiissapput.
§ 6. Nalunaarut atuutilerpoq 1. januar 2006.
Namminersornerullutik Oqartussat, ulloq 14. november 2005

References: § 23

§ 1
 § 23

§ 2

§ 3

§ 4

§ 5

§ 6